ಗ್ಯಾರಂಟಿಗಾಗಿ 569 ಮದ್ಯದಂಗಡಿಗಳಿಗೆ ಇ-ಹರಾಜು ಲೈಸೆನ್ಸ್ – 700 ಕೋಟಿ ಆದಾಯ ಸಂಗ್ರಹ ಗುರಿ

ಬೆಂಗಳೂರು: ಗ್ಯಾರಂಟಿಗಾಗಿ ಹಣ ಹೊಂದಿಸಲು ಪರದಾಡುತ್ತಿರೋ ಸರ್ಕಾರ ಇದೀಗ ಮದ್ಯದಂಗಡಿಗಳ ಮೂಲಕ ಹಣ ಕ್ರೂಢೀಕರಣಕ್ಕೆ ಕೈ ಹಾಕಿದೆ. ರಾಜ್ಯದ್ಯಾಂತ ಬರೋಬ್ಬರಿ 569 ಮದ್ಯದಂಗಡಿಗಳ ಇ-ಹರಾಜು ಲೈಸೆನ್ಸ್ (E-Auction License) ಪ್ರಕ್ರಿಯೆ ಶುರುವಾಗಿದ್ದು, ಅಬಕಾರಿ ಇಲಾಖೆಯಿಂದ (Excise Department) ಮೊದಲ ಹಂತವಾಗಿ ಇ-ಹರಾಜಿನ ತರಬೇತಿ ಕಾರ್ಯಾಗಾರ ನಡೆಸಲಾಗಿದೆ.

ಇ-ಹರಾಜು ಪ್ರಕ್ರಿಯೆಯಿಂದ ರಾಜ್ಯದ ಬೊಕ್ಕಸಕ್ಕೆ ಬರೋಬ್ಬರಿ 700 ಕೋಟಿಯಿಂದ 1 ಸಾವಿರ ಕೋಟಿವರೆಗೂ ಆದಾಯದ ನಿರೀಕ್ಷೆಯಿದೆ ಅಂತಾ ಅಧಿಕಾರಿಗಳು ಹೇಳಿದ್ದಾರೆ. ಒಂದು ಲೈಸೆನ್ಸ್‌ಗೆ 70 ಲಕ್ಷದಿಂದ ಒಂದೂವರೆ ಕೋಟಿಯಷ್ಟು ದರ ನಿಗದಿಯಾಗಿದೆ. ಐದು ವರ್ಷದವರೆಗೆ ಲೈಸೆನ್ಸ್ ಅನ್ನು ಅಬಕಾರಿ ಇಲಾಖೆ ನೀಡಲಿದೆ. ಇದನ್ನೂ ಓದಿ: ಜ.25ಕ್ಕೆ ಸಿಎಂ ತವರಿನಲ್ಲಿ ಅಹಿಂದ ಸಮಾವೇಶ

569 ಲೈಸೆನ್ಸ್‌ಗಳ ಪೈಕಿ, ಬೆಂಗಳೂರಿನಲ್ಲೇ ಶೇ.30ರಷ್ಟು ಲೈಸೆನ್ಸ್ ಹಂಚಿಕೆಯಾಗಲಿವೆ. ಸ್ಥಗಿತಗೊಂಡಿರುವ ಹಾಗೂ ಹಂಚಿಕೆಯಾಗದೇ ಇರುವ ಸಿಎಲ್-2 ಮತ್ತು ಸಿಎಲ್-11ಸಿ ಸನ್ನದುಗಳ ಹರಾಜು ನಡೆಯಲಿದೆ. ಕರ್ನಾಟಕದಲ್ಲಿ ಹೆಚ್ಚುವರಿ ಮದ್ಯದಂಗಡಿಗಳು ಬೇಡ ಅಂತಾ ಮಹಿಳೆಯರ ವಿರೋಧದ ಮಧ್ಯೆಯೇ ಸರ್ಕಾರ ಕ್ಯಾರೆ ಎನ್ನದೇ ಇ-ಹರಾಜು ಪ್ರಕ್ರಿಯೆ ಯೋಜನೆ ರೂಪಿಸಿದೆ. ಇದನ್ನೂ ಓದಿ: ಅಧಿಕಾರ ಹಂಚಿಕೆ ವಿಚಾರದಲ್ಲಿ ಹೈಕಮಾಂಡ್ ಮಧ್ಯಪ್ರವೇಶ ಮಾಡಲ್ಲ: ರಾಜಣ್ಣ